สหภาพ นศ. ร้องรัฐปล่อย ทิวากร ชี้ ไม่รักไม่ใช่บ้า หมดศรัทธาไม่ใช่อาชญากรรม
สหภาพนักเรียน นิสิตนักศึกษาแห่งประเทศไทยออกแถลงการณ์ประนามการจับกุมและนำตัว ทิวากร ผู้ใส่เสื้อ เราหมดศรัทธากับสถาบันกษัตริย์ ไปโรงพยาบาลจิตเวชชี้ ไม่รักไม่ใช่บ้าหมดศรัทธาไม่ใช่อาชญากรรม จี้ปล่อยตัวทิวากรทันที ขอทุกภาคส่วนติดตามกรณีนี้อย่างใกล้ชิด15 ก.ค. 2563 วันนี้สหภาพนักเรียน นิสิตนักศึกษาแห่งประเทศไทยออกแถลงการณ์ผ่านเฟสบุ๊คแฟนเพจ ต่อกรณีการจับกุมตัวทิวากร วิถีตน ชาวขอนแก่นผู้สวมเสื้อยืดเราหมดศรัทธากับสถาบันกษัตริย์ พร้อมทั้งเข้ายึดคอมพิวเตอร์ โทรศัพท์ เอกสาร ภาพถ่าย รวมถึงเสื้อยืดที่มีข้อความดังกล่าว และควบคุมตัวไปยังโรงพยาบาลจิตเวชขอนแก่นราชนครินทร์เพื่อตรวจรักษาอาการทางจิตโดยมีเจ้าหน้าที่ตำรวจคอยเฝ้าตัวนายทิวากรอย่างรัดกุมตลอด 24 ชั่วโมงโดยสหภาพฯ ระบุว่า ไม่รักไม่ใช่บ้าหมดศรัทธาไม่ใช่อาชญากรรม และชี้ว่าการควบคุมตัวทิวากรถือเป็นการอ้างใบรับรองแพทย์อุ้มผู้เห็นต่างทางการเมือง จึงขอประณามกรณีที่เกิดขึ้นและขอเรียกร้องให้มีการรับรองสวัสดิภาพและปล่อยตัวทิวากรโดยทันที นอกจากนี้ยังขอเรียกร้องให้ทุกภาคส่วนรวมถึงผู้แทนราษฎรและองค์กรด้านสิทธิมนุษยชนร่วมติดตามกรณีของทิวากรอย่างใกล้ชิดกรณีของนายทิวากรถือเป็นความพยายามของรัฐที่จะบังคับความคิดของประชาชนและปิดกั้นมิให้ประชาชนได้แสดงความคิดเห็นอย่างเสรี ซึ่งถือเป็นการฝืนความเปลี่ยนแปลงที่เกิดขึ้นในโลกยุคปัจจุบัน เราขอเรียกร้องให้รัฐยอมรับความคิดเห็นที่แตกต่างและเคารพเสรีภาพในการแสดงออกของประชาชา เพื่อให้ประเทศไทยมีการปกครองระบอบประชาธิปไตยอย่างสมบูรณ์ มิใช่มีเพียงครึ่งใบอย่างที่เป็นในปัจจุบัน แถลงการณ์ระบุแถลงการณ์สหภาพนักเรียน นิสิตนักศึกษาแห่งประเทศไทยและองค์กรเครือข่ายไม่รักไม่ใช่บ้า หมดศรัทธาไม่ใช่อาชญากรรมเมื่อเวลาประมาณ 19.00 น. ของวันที่ 9 กรกฎาคมที่ผ่านมา มีเจ้าหน้าที่ตำรวจ 6 นายเข้าใช้กำลังเข้าจับกุมตัวนายทิวากร วิถีตน ประชาชนชาวขอนแก่นผู้ทำกิจกรรมสวมเสื้อยืดที่มีข้อความว่า เราหมดศรัทธากับสถาบันกษัตริย์ พร้อมทั้งเข้ายึดคอมพิวเตอร์ โทรศัพท์ เอกสาร ภาพถ่าย รวมถึงเสื้อยืดที่มีข้อความดังกล่าว และควบคุมตัวไปยังโรงพยาบาลจิตเวชขอนแก่นราชนครินทร์เพื่อตรวจรักษาอาการทางจิตโดยมีเจ้าหน้าที่ตำรวจคอยเฝ้าตัวนายทิวากรอย่างรัดกุมตลอด 24 ชั่วโมงก่อนหน้านี้ นายทิวากรได้เปิดเผยว่ามีเจ้าหน้าที่ฝ่ายความมั่นคงเข้ามาซักถาม พูดคุย รวมถึงข่มขู่คุกคามให้นายทิวากรเลิกสวมเสื้อดังกล่าวถึงที่พักอาศัยหลายครั้ง จึงเป็นที่น่าเคลือบแคลงใจว่าการจับกุมตัวนายทิวากร จะเป็นผลมาจากการสวมเสื้อ มิใช่ด้วยอาการทางจิต นอกจากนี้ ยังมีรายงานเพิ่มเติมว่าหากตรวจรักษานายทิวากรแล้วไม่พบอาการทางจิตจะดำเนินคดีตามพระราชบัญญัติว่าด้วยการกระทำผิดเกี่ยวกับคอมพิวเตอร์ พ.ศ.2560 (พ.ร.บ.คอมพิวเตอร์) ต่อไป แสดงให้เห็นได้ชัดว่าการจับกุมตัวนายทิวากรนั้นเป็นการปิดกั้นเสรีภาพทางการแสดงออกอย่างร้ายแรง และยังเป็นการตีตราผู้เห็นต่างทางการเมืองว่าเป็นคนวิกลจริต ดังที่ก่อนหน้านี้ นางสาวชญาดา ตระกูลรุ่งโรจน์ อดีตพนักงานธนาคารเพื่อการเกษตรและสหกรณ์ (ธกส.) ที่เคยออกมาโต้แย้ง ความผิดปกติเกี่ยวกับการประเมินมูลค่าความเสียหายในโครงการจำนำข้าว ก็ถูกกล่าวหาว่ามีอาการทางจิต โดยที่ภายหลังก็ไม่ปรากฎว่ามีการตรวจพบอาการดังกล่าวแต่อย่างใดการควบคุมตัวนายทิวากร วิถีตน ถือเป็นการอ้างใบรับรองแพทย์อุ้มผู้เห็นต่างทางการเมือง สหภาพนักเรียน นิสิตนักศึกษาแห่งประเทศไทย พร้อมทั้งเครือข่ายองก์กรสมาชิกจึงขอประณามกรณีที่เกิดขึ้นและขอเรียกร้องให้มีการรับรองสวัสดิภาพและปล่อยตัวนายทิวากรโดยทันที นอกจากนี้ เรายังขอเรียกร้องให้ทุกภาคส่วนรวมถึงผู้แทนราษฎรและองค์กรด้านสิทธิมนุษยชนร่วมติดตามกรณีของนายทิวากรอย่างใกล้ชิดกรณีของนายทิวากรถือเป็นความพยายามของรัฐที่จะบังคับความคิดของประชาชนและปิดกั้นมิให้ประชาชนได้แสดงความคิดเห็นอย่างเสรี ซึ่งถือเป็นการฝืนความเปลี่ยนแปลงที่เกิดขึ้นในโลกยุคปัจจุบัน เราขอเรียกร้องให้รัฐยอมรับความคิดเห็นที่แตกต่างและเคารพเสรีภาพในการแสดงออกของประชาชนเพื่อให้ประเทศไทยมีการปกครองระบอบประชาธิปไตยอย่างสมบูรณ์ มิใช่มีเพียงครึ่งใบอย่างที่เป็นในปัจจุบันองค์กรเครือข่ายที่เข้าร่วมแถลงการณ์๑. กลุ่ม KMITL PoliticalKMITL Political๒. กลุ่มแนวร่วมนิสิตมมส.เพื่อประชาธิปไตยแนวร่วมนิสิต มมส. เพื่อประชาธิปไตย๓. พรรค Thaprachan AwakenThaprachan Awaken๔. พรรควิฬา๕. กลุ่มพิราบขาวเพื่อมวลชน๖. พรรคโดมปฏิวัติ๗. กลุ่มไทอิสระ๘. กลุ่มภาคีนักศึกษามหาวิทยาลัยหอการค้าไทย๙. กลุ่มสหภาพนักเรียน นิสิตนักศึกษาแห่งประเทศไทย ศูนย์ประจำมหาวิทยาลัยวลัยลักษณ์๑๐. กลุ่มเสรีประชาธิปไตย นิสิต นักศึกษา อุดรธานี๑๑. กลุ่มโกงกาง๑๒. กลุ่ม Law Long BeachLaw Long Beach - นักกฎหมายอาสา๑๓. กลุ่ม ขอนแก่นพอกันที๑๔. กลุ่มแนวร่วมนักศึกษา ว.ป๋วย เพื่อประชาชน๑๕. สโมสรนักศึกษาคณะรัฐศาสตร์สงขลานครินทร์๑๖. กลุ่มคบเพลิง ม.อุบลราชธานี๑๗. กลุ่ม Korat Noเผด็จการ๑๘. กลุ่มมดปฎิวัติ
สหภาพนักเรียน นิสิตนักศึกษาแห่งประเทศไทยออกแถลงการณ์ประนามการจับกุมและนำตัว ทิวากร ผู้ใส่เสื้อ เราหมดศรัทธากับสถาบันกษัตริย์ ไปโรงพยาบาลจิตเวช ชี้ ไม่รักไม่ใช่บ้า หมดศรัทธาไม่ใช่อาชญากรรม
ทิวากร วิถีตน,เราหมดศรัทธากับสถาบันกษัตริย์,โรงพยาบาลจิตเวช,สหภาพนักเรียน นิสิตนักศึกษาแห่งประเทศไทย,สิทธิเสรีภาพการแสดงออก